
	Lietuvos Respublikos Seimo Jaunimo ir sporto reikalų komisija kartu su Lietuvos jaunimo organizacijų taryba (toliau – LiJOT), didžiausia nevyriausybine jaunimo organizacija Lietuvoje, vienijančia 64 nacionalines jaunimo organizacijas ir regionines jaunimo organizacijų sąjungas, š. m. balandžio 3 d. Lietuvos Respublikos Seime organizuoja konferenciją „Jaunimo NVO bendradarbiavimas su vietos savivalda“, kurios metu ministerijų, savivaldybių, mokslo, verslo ir jaunimo organizacijų atstovai dalinsis gerąja jaunimo organizacijų ir savivaldybių bendradarbiavimo praktika Lietuvoje.
	Konferencija yra baigiamasis LiJOT vykdomo projekto „Stiprios jaunimo NVO vietos savivaldai“ renginys. Projekto tikslas – užtikrinti  jaunimo nevyriausybinių organizacijų ir  savivaldybių bendradarbiavimą sprendimų priėmimo procese vietos lygmeniu, stiprinant jaunimo nevyriausybinių organizacijų kompetencijas interesų atstovavimo srityje. 
	Renginys vyks Lietuvos Respublikos Seimo III rūmų Konferencijų salėje (Gedimino pr. 53), renginio pradžia – 10.00 val. (dalyvių registracija bus vykdoma nuo 9.00 val.).
Norinčius dalyvauti konferencijoje kviečiame iki kovo 27 d. registruotis el. paštu lijot@lijot arba tel. (8 5) 279 1014. Registruojantis būtina nurodyti dalyvio vardą, pavardę ir atstovaujamą instituciją/organizaciją.
	Įeinant į Seimo rūmus su savimi būtina turėti asmens dokumentą. 

KONFERENCIJOS „JAUNIMO NVO BENDRADARBIAVIMAS SU VIETOS SAVIVALDA“ 
DARBOTVARKĖ 
2014 m. balandžio 3 d. 
Konferencijų salė, III rūmai, Lietuvos Respublikos Seimas, Gedimino pr. 53, Vilnius.

	Laikas
	Programa

	9.00-10.00
	Konferencijos dalyvių registracija.

	10.00-10.20 
	Konferencijos atidarymas.
Lietuvos Respublikos Seimo Jaunimo ir sporto reikalų komisijos pirmininko Juro Poželos sveikinimo žodis.
Lietuvos Respublikos Socialinės apsaugos ir darbo ministerijos Viceministro Gintaro Klimavičiaus sveikinimo žodis.

	10.20-10.40
	Jaunimo NVO ir valstybės bendradarbiavimas. Lietuvos Respublikos Seimo Jaunimo ir sporto reikalų komisijos pirmininkas Juras Požela.

	10.40-11.10
	Kas yra jaunimo NVO Lietuvoje ir kodėl jos svarbios. doc. dr. Andrius Stasiukynas, doc. dr. Mantas Biliešis, Mykolo Romerio universitetas.

	11.10-11.40
	Jaunimo NVO: kalba jaunimas. LiJOT prezidentas Mantas Zakarka.

	11.40-12.10
	Bendradarbiavimas su jaunimo organizacijomis. Lietuvos verslo darbdavių konfederacijos Jaunimo reikalų komiteto pirmininkas Ilja Malkin. 

	12.10-13.10
	Pietūs.

	13.10-13.40
	Jaunimas ir jaunimo NVO Lietuvoje. Ministro Pirmininko patarėjas turizmui, jaunimui, migracijai ir investicijoms, NVO Justas Pankauskas.

	13.40-15.00
	Jaunimo ir savivaldybės bendradarbiavimas: sėkmės istorijos:
1. Akmenės rajono meras Vitalijus Mitrofanovas
1. Klaipėdos rajono visuomeninių jaunimo organizacijų sąjungos „Apskritasis stalas“ pirmininkas Audrius Laurutis
1. Utenos rajono meras Alvydas Katinas
1. Vilniaus miesto savivaldybės administracijos Jaunimo reikalų skyriaus vedėjas Jonas Laniauskas 

	15.00-16.00
	Ar verta savivaldybei bendradarbiauti su vietos jaunimu? Diskusija.

	16.00-16.30
	Konferencijos apibendrinimas ir uždarymas.



Kilus klausimams kreiptis: el. p. laura@lijot.lt, tel. nr. (8 5) 279 1014.

